Hlutverk náms - og starfsráðgjafa er að standa vörð um velferð allra nemenda . Námsráðgjafi vinnur með nemendum , forráðamönnum , kennurum , skólastjórnendum og öðrum starfsmönnum skólans að ýmiss konar velferðarstarfi er snýr að námi , líðan og framtíðaráformum nemenda . Námsráðgjafinn vísar á önnur úrræði sé þess þörf . Sá stuðningur sem námsráðgjafinn veitir hefur það að markmiði að aðstoða nemandann þannig að hann geti náð hámarks árangri í námi sínu . Námsráðgjafi er trúnaðarmaður og talsmaður nemenda . Hann er bundinn þagnarskyldu varðandi þær upplýsingar sem honum er trúað fyrir . Hann getur aðeins rætt trúnaðarmál við aðra hafi viðkomandi veitt samþykki fyrir því eða ef námsráðgjafi telur að líf og / eða heilsa nemanda sé í húfi . . Aðstoð námsráðgjafa beinist að því að auka þekkingu nemenda á sjálfum sér , viðhorfum sínum , áhuga og hæfileikum þannig að þeir fái betur notið sín í námi og starfi . Samvinna milli nemanda og námsráðgjafa er grundvöllur þess að ráðgjöfin nýtist nemandanum . Dæmi um vandamál sem hægt er að leita aðstoðar við eru : námsleiði , erfiðleikar í námi , mætingar , vandamál í samskiptum við bekkjafélaga , kennara , vini eða fjölskyldu , stríðni , einelti , sorg , þunglyndi , kvíði , feimni og vímuefni . Allir nemendur og forráðamenn þeirra eiga kost á að snúa sér til námsráðgjafa . Ráðgjafi náms og starfa í vetur verður Jón Ingi Baldvinsson . Hann er með skrifstofu á móti bókasafninu og er til viðtals fyrir hádegi alla daga nema föstudaga . Hægt er að panta tíma hjá ritara skólans eða með því að hafa beint samband við Jón Inga . Nemendur skólans geta komið til námsráðgjafa á þeim tíma sem auglýstur er án þess að panta tíma . Jón Ingi Baldvinsson Ráðgjafi náms og starfa